1918 eta 1921 artean, gutxienez sei aldiz espetxeratu zuten boltxebikeek. 1919an, Armada Gorrian boluntario izena eman zuen, armada zuri kontrairaultzaileari aurre egiteko, baina Kharkiven espetxeratu zuten, langileak armagabetzeari eta protesta zapaltzeari uko egiteagatik. 1921eko martxoaren 8an,
Kronstadteko altxamenduan, Txekak atxilotu zuen Moskun, Nabat konfederazioko beste kide batzuekin batera. Maximoff Taganka espetxean sartu zuten, eta bertan heriotza zigorra ezarri zioten propaganda anarkosindikalista zabaltzeagatik. Gose greba egin ondoren, 1921eko abenduan, sindikatu gorrien biltzarra bisitatzen zuten langileen arreta erakartzea lortu zuen. Nazioarteko komunitatearen presioaren ondorioz, bera eta beste 10 anarkista kartzelatik atera eta herrialdetik kanporatu zituzten.